Si tama nniḍen ad naf tamuɣli n yinagmayen n tmurt, ɣef uqerru-nsen ad naf Said Boulifa i d as-d-yerran i Hanoteau anda i d-yenna belli ɣas ma yella tameṭṭut taqbaylit deg uxxam i tettɣimi maca  tesɛa azal d agejdan deg tmetti, d nettat i d tigejdit n uxxam, deg twacult taqbaylit . imi tameṭṭut d tayemmat yelḥan deg yiberdan n lmerta d yiɣilifen akken kan ad trebbi arraw-is, ad asen-tesselmed taqbaylit, d lsas n twacult, d azamul n leḥmala, leḥnana, d lehna, ahat lukan mačči d nettat ur d-tettaweḍ ara teqbaylit ɣer tizi n wass-a, daɣen akken id as-yenna sliman ɛazem: a taqbaylit a tigjdit a tin ɣef yebna uxxam , ssbaḥ, tameddit argaz weṣṣit akken ad yeddu s lewqam...